**Veiledning til kontraktsmal for Innovasjonsprosjekter i næringslivet fra Forskningsrådet**

**(Avtale om FoU-oppdrag i Innovasjonsprosjekt i næringslivet med vedlegg)**

Kontraktsmalen kan tilpasses og benyttes i prosjekter der Forskningsrådet har tildelt midler til gjennomføringen av et Innovasjonsprosjekt i næringslivet.

|  |
| --- |
|  |
| **Malen kan brukes når:** |
| * + NMBU er FoU-leverandør i et Innovasjonsprosjekt i næringslivet fra Forskningsrådet
	+ NMBU har kun samarbeid med Prosjektansvarlig
 |
|  |
| **Denne kontraktsmalen er basert på:** |
| * Lov om universiteter og høyskoler (fastsatt av Kunnskapsdepartementet, sist endret 12.12.2008 med virkning fra 01.01.2009)
 |
| * Kunnskapsdepartementets rundskriv F-20-07 «Reglement om statlige universiteter og høgskolers forpliktende samarbeid og erverv av aksjer»
* NMBUs egen Konsortieavtalemal til bruk i Forskningsrådsprosjekter
 |
| * DESCA malen som brukes i EU-prosjekter
 |
| * Forskningsrådets regler for bruk av underleverandører, se <https://www.forskningsradet.no/nar-du-har-fatt-finansiering/samarbeidsavtaler/bruk-av-underleverandorer/>
 |
|  |
| **Juridisk bistand fra NMBU:** |
| * Ta gjerne kontakt med juristene i Forskningsavdelingen. De tilbyr juridisk bistand i forbindelse med oppsett av kontrakter, kontraktsforhandlinger og andre juridiske spørsmål knyttet til forskningsprosjekter.
 |
|  |
| **Informasjon:** |
| * Husk å legg ved prosjektbeskrivelsen og kontrakten med Forskningsrådet før denne avtalen signeres. Det er en integrert del av denne avtale.
 |

**Avtale om FoU-oppdrag i Innovasjonsprosjekt i næringslivet**

I forbindelse med at Forskningsrådet har tildelt midler til gjennomføringen av Prosjektet:

«[Navn på prosjektet]»

«[Prosjektnummer]»

herunder kalt ”**Prosjektet**”

er denne Avtale om FoU-oppdrag i Innovasjonsprosjekt i næringslivet inngått mellom:

[Foretaksnavn]

[Organisasjonsnummer]

[Adresse]

heretter kalt ”**Prosjektansvarlig**”

og

Norges miljø- og biovitenskapelige universitet

v/[fakultet og evt. institutt]

969 159 570

Postboks 5003 NMBU, 1432 Ås

heretter referert til som ”**FoU-leverandør**”

heretter samlet referert til som ”**Partene**”eller enkeltvis som ”**Part**”

1. **Denne avtalens formål, omfang og forhold til Kontrakten**

1.1 Forskningsrådet har tildelt midler til gjennomføring av Prosjektet. Det er i den forbindelse inngått en avtale mellom Prosjektansvarlig og Forskningsrådet, heretter kalt Kontrakten. En forutsetning for Forskningsrådets tildeling av midler er at FoU-leverandøren deltar i Prosjektet med faglige ressurser. Denne avtalen regulerer Partenes rettigheter og forpliktelser i tilknytning til Prosjektet.

1.2 Rammene for Prosjektet, herunder betingelsene for støtte fra Forskningsrådet, denne støttens omfang, Prosjektets mål, Prosjektbeskrivelse, Finansieringsplan og rapporteringskrav, fremgår av Kontrakten mellom Forskningsrådet og Prosjektansvarlig med vedlegg, inntatt som Vedlegg 1 i denne avtale.

 Vedlegg 1: Kontrakten mellom Forskningsrådet og Prosjektansvarlig.

Ved eventuell motstrid mellom Kontrakten og denne avtale, skal Kontrakten ha forrang.

 Følgende vedlagte dokumenter inngår også som en del av denne avtale mellom Partene:

Vedlegg 2: Utfyllende beskrivelse av de enkelte Partenes forpliktelser til å utføre forskningsarbeid og/eller yte finansielle bidrag i overensstemmelse med Prosjektbeskrivelsen og Finansieringsplanen for Prosjektet.

1. **Inngåelse, varighet og fratreden**

2.1 Denne avtale trer i kraft fra det tidspunkt Prosjektansvarlig og FoU-leverandøren har signert, med virkning fra oppstart av Prosjektperioden nærmere definert i Vedlegg 1.

2.2 Denne avtale løper i sin helhet frem til Prosjektet er ferdigstilt og Partene har oppfylt alle sine forpliktelser i henhold til avtalen og Kontrakten mellom Forskningsrådet og Prosjektansvarlig.

2.3 Derom nøkkelpersonell hos NMBU slutter har NMBU mulighet til å si opp denne avtale med tre måneders varsel.

2.4 Bestemmelsene om Prosjektbakgrunn 5, Prosjektresultater i Punkt 6, offentliggjøring av Prosjektresultater i Punkt 7, konfidensialitet i Punkt 8, Partenes ansvar overfor hverandre i punkt 9 og lovvalg og verneting i punkt 10 skal fortsatt ha gyldighet etter utløpet eller opphøret av denne avtale.

##### Partenes forpliktelser

3.1 Hver av Partene plikter å bidra til gjennomføring av Prosjektet og oppfyllelse av Kontrakten slik vedkommende har forpliktet seg til under denne avtale. Den enkelte Parts bidrag fremgår av Prosjektbeskrivelsen og Finansieringsplanen, samt eventuelle utfyllende beskrivelser i Vedlegg 2.

3.2 Partene plikter å utføre sine oppgaver på en effektiv og profesjonell måte og i samsvar med gjeldende lover og forskrifter.

3.3 Partene skal omgående varsle hverandre om forhold av betydning for Prosjektets gjennomføring.

3.4 Partene skal fremskaffe informasjon og annet materiale som er nødvendig for at en Part skal kunne utføre sine oppgaver i henhold til denne avtale, og samtidig påse at dette er så korrekt og oppdatert som mulig.

##### Økonomi[[1]](#footnote-1)

 Prosjektansvarlig er ansvarlig for at midler som utbetales fra Forskningsrådet, forvaltes i samsvar med Kontrakten og Vedlegg 2. Det samme gjelder for utbetaling av midler som er forutsatt betalt til FoU-leverandøren.

**5 Prosjektbakgrunn**

5.1 Eiendomsretten til Prosjektbakgrunnen beholdes av den Part som brakte denne inn i Prosjektet.

5.2 Partene skal under prosjektperioden ha vederlagsfri tilgang til Prosjektbakgrunn som er nødvendig for gjennomføringen av eget arbeid i Prosjektet.

5.3 Tilgangsrettigheter til Prosjektbakgrunn som er nødvendig for utnyttelse av en Parts egne Prosjektresultater, inkludert forskning på vegne av en tredjepart, skal gis på avtalte vilkår, se også Forskningsrådets Generelle vilkår for FoU-prosjekter punkt 9.3.

**6 Prosjektresultater**

**6.1 *Eierskap til Prosjektresultater***

 Prosjektansvarlig får eiendomsrett til Prosjektresultater som er frembrakt av FoU-leverandøren.

***6.2 Tilgangsrettigheter til Prosjektresultater***

6.2.1 Partene skal under Prosjektperioden ha vederlagsfri tilgang til Prosjektresultater som er nødvendig for gjennomføringen av eget arbeid i Prosjektet.

6.2.2 Tilgangsrettigheter til Prosjektresultater for forsknings- og undervisningsformål skal gis vederlagsfritt.

***6.3 Krav til utnyttelse av Prosjektresultater***

Prosjektresultater skal utnyttes innen rimelig tid. Dersom Prosjektansvarlig ikke ønsker å utnytte Prosjektresultatene, skal FoU-leverandøren ha rett til å be om utnyttelse senest innen 150 dager etter at Prosjektresultatet ble skapt, se også Forskningsrådets Generelle vilkår for FoU-prosjekter punkt 9.2.

**7 Offentliggjøring av Prosjektresultater**

***7.1 Generelle prinsipper***

7.1.1 Prosjektresultatene skal gjøres kjent så hurtig som mulig. Herunder skal de formidlings­tiltak og formidlingsplaner som er angitt i Kontrakten mellom Forskningsrådet og Prosjektansvarlig gjennomføres.

7.1.2 Dersom mastergrad-, ph.d- og/eller post.doc-arbeid som inngår i Prosjektet, er formålet at dette arbeidet skal offentliggjøres. Ingen av bestemmelsene i denne avtale skal tolkes eller anvendes på en slik måte at oppnåelse av mastergrad og/eller doktorgrad forhindres.

7.1.3 Punkt 7 har ingen innvirkning på bestemmelsene i Punkt 8 om konfidensialitet.

***7.2 Offentliggjøring i fellesskap***

 Prosjektresultater som er skapt i felleskap kan offentliggjøres i fellesskap. Forfatterskap og medforfatterskap skal angis i tråd med prinsippene i Vancouver protokollen (<http://www.icmje.org/>).

***7.3 Melding om planer og utsettelse av offentliggjøring***

7.3.1 Planer om offentliggjøring skal sendes den annen Part i Prosjektet fra den som har frembrakt Prosjektresultatet. Den annen Part har deretter en frist på 20 kalenderdager fra slik melding ble gitt, til å begjære midlertidig utsettelse av offentliggjøringen. Hvis det ikke er fremmet innvendinger innen fristen angitt ovenfor, er offentliggjøringen tillatt.

7.3.2 Eventuell utsettelse av offentliggjøring skal være begrunnet i at Parten:

1. har legitime kommersielle interesser som kommer i fare ved en eventuell offentliggjøring

og/eller

1. vil få vanskeligheter med å beskytte Prosjektresultater eller Prosjektbakgrunn

Begjæringen om midlertidig utsettelse må inneholde en presis forespørsel om nødvendige modifikasjoner.

7.3.3 Hvis det er reist en begjæring om midlertidig utsettelse av offentliggjøring, skal Partene diskutere hvordan den berettigede begrunnelsen for begjæringen kan løses rettidig (for eksempel ved endring av den planlagte offentliggjøringen og/eller ved å beskytte informasjon før offentliggjøring) og den Part som har som har begjært utsettelse skal ikke på urimelig måte opprettholde begjæringen hvis det er gjort passende tiltak etter diskusjonen.

7.3.4 Den Part som har begjært utsettelse kan be om en utsettelse av offentliggjøringen på maksimalt 90 kalenderdager fra det tidspunktet innsigelsen fremsettes. Etter 90 kalenderdager er publiseringen tillatt.

**8 Konfidensialitet**

8.1 Dette punktet er ikke til hinder for at Prosjektansvarlig utleverer konfidensiell informasjon til Forskningsrådet i henhold til rapporteringskrav etter Kontrakten, jf. Vedlegg 1. Dette punktet skal heller ikke hindre offentliggjøring av Prosjektresultater i tråd med bestemmelsene i Punkt 7.

8.2 All informasjon, uavhengig av form eller kommunikasjonsmåte, som blir utgitt av en Part (den "Utgivende Part") til en annen Part ("Mottakeren") i forbindelse med gjennomføringen av Prosjektet og som har blitt eksplisitt merket som "konfidensielt" på tidspunktet for utlevering, eller som ved muntlig utlevering har blitt identifisert som konfidensielt på tidspunktet for utlevering og som har blitt bekreftet og nedskrevet senest innen 15 kalenderdager fra den muntlige utleveringen som konfidensiell informasjon av den Utgivende Part, er "Konfidensiell informasjon".

8.3 Mottakerne forplikter seg herved, for en periode på 3 år etter Prosjektets slutt, til:

* ikke å benytte Konfidensiell Informasjon på annen måte enn til det formålet som den ble utlevert for;
* ikke å utlevere Konfidensiell Informasjon uten forutgående skriftlig samtykke fra den Utleverende Part;
* å sikre at intern distribusjon av Konfidensiell Informasjon av en Mottaker skal skje på et strengt nødvendig grunnlag; og
* å returnere til den Utleverende Part, eller på forespørsel, ødelegge all Konfidensiell Informasjon som er blitt utlevert til Mottakerne, inkludert alle kopier av dette, og å slette all informasjon som er lagret i en maskinlesbar form i den utstrekning det er praktisk mulig. Mottakerne kan oppbevare en kopi i den utstrekning det er nødvendig å oppbevare, arkivere eller lagre slik Konfidensiell Informasjon for å overholde gjeldende lovgivning eller for bevis i pågående forpliktelser forutsatt at Mottakeren oppfyller konfidensialitetsforpliktelsene i dette Punktet i forhold til slik kopi så lenge kopien finnes.

8.4 Mottakerne skal være ansvarlige for oppfyllelsen av ovennevnte forpliktelser for deres ansatte eller tredjeparter involvert i Prosjektet og skal sørge for at de forblir forpliktet, så langt det er lovlig mulig, under og etter prosjektets slutt og/eller etter oppsigelsen av kontraktsforholdet med den ansatte eller tredjepart.

8.5 Ovennevnte skal ikke gjelde for utlevering eller bruk av Konfidensiell Informasjon, hvis og i den utstrekning Mottakeren kan vise at:

* den Konfidensielle Informasjonen er blitt eller blir offentlig tilgjengelig på annen måte enn ved brudd på Mottakers konfidensialitetsforpliktelser;
* den Utleverende Part informerer i ettertid Mottaker om at den Konfidensielle Informasjonen ikke lenger er konfidensiell;
* den Konfidensielle Informasjonen utleveres til Mottakeren uten noen forpliktelse om konfidensialitet fra en tredjepart som Mottakeren tror er i lovlig besittelse av og uten konfidensialitetsforpliktelser til den Utleverende Part;
* den Konfidensielle Informasjonen er, når som helst, blitt utviklet av Mottakeren totalt uavhengig av en slik utlevering av den Utleverende Part;
* den Konfidensielle Informasjonen allerede var kjent for Mottakeren før utleveringen, eller
* mottakeren er pålagt å utlevere Konfidensiell Informasjon for å overholde gjeldende lovgivning eller krav fra myndigheter og/eller domstoler, i tillegg til at bestemmelsen i Punkt 10.8 nedenfor er overholdt.

8.6 Mottakeren skal behandle den Konfidensielle Informasjonen som utleveres med samme grad av forsiktighet som om det var ens egen konfidensielle og/eller proprietære informasjon, men ikke i større utstrekning enn det som anses rimelig.

8.7 Hver Part skal omgående varsle den andre Part skriftlig om uautorisert utlevering, ulovlig bruk eller misbruk av Konfidensiell Informasjon etter at det blir kjent med slik uautorisert utlevering, ulovlig bruk eller misbruk.

8.8 Dersom en Part blir kjent med at vedkommende vil bli pålagt, eller sannsynligvis vil bli pålagt, å utlevere Konfidensiell Informasjon for å overholde gjeldende lovgivning eller krav fra myndigheter og/eller domstoler, skal vedkommende, i den grad vedkommende er lovlig i stand å gjøre det, før en slik utlevering

* varsle den Utleverende Part, og
* overholde den Utleverende Parts rimelige instruksjoner for å beskytte konfidensialiteten til informasjonen.

##### 9 Partenes ansvar overfor hverandre

##### *9.1 Ingen garanti*

9.1.1 Partene gir ingen garanti for at den informasjon eller de materialer som en Part gir eller stiller til rådighet for den annen Part i Prosjektet er egnet til et særskilt formål eller er tilstrekkelig for mottakers behov. Partene garanterer heller ikke for at slik informasjon eller materiale ikke kan innebære krenkelse av tredjeparts Immaterielle rettigheter.

  Derfor,

* skal den mottakende Part selv ha det hele og fulle ansvaret for bruken av slik informasjon og materiale, og
* ingen Part som avgir informasjon eller materiale skal være ansvarlig for eventuelle krenkelser av tredjeparts Immaterielle rettigheter som følge av at en annen Part utøver sine aktiviteter.

9.1.2 Partene plikter umiddelbart å varsle den annen Part dersom de blir kjent med, eller har grunn til å tro, at en krenkelse av tredjeparts Immaterielle rettigheter har eller vil kunne finne sted.

***9.2 Begrensninger i kontraktsmessig ansvar***

9.2.1 Ingen Part er ansvarlig overfor en annen Part for noen form for indirekte tap eller konsekvenstap, herunder, men ikke begrenset til, tap av inntekt, omsetning eller tap av kontrakter, forutsatt at slikt tap ikke oppstod som følge av grov uaktsomhet eller forsett.

9.2.2 For eventuelt gjenværende kontraktsmessig ansvar, skal en Parts samlede ansvar overfor den annen Part være begrenset til Partens del av Prosjektets totale kostnad som angitt i Vedlegg 1 beløpet skal ikke overstige det maksimale beløp på NOK 200 000 – to hundre tusen Norske kroner – forutsatt at tapet eller skaden ikke skyldes grov uaktsomhet eller forsett.

9.2.3 Bestemmelsene i denne avtale endrer eller begrenser ikke en Parts alminnelige erstatningsansvar henhold til norsk lovgivning, som for eksempel ansvar for skade påført en annen parts eiendeler eller skade påført person.

***9.3 Skade påført tredjepart***

Hver Part er selv ansvarlig for alle tap, materielle skader og personskader påført tredjeparter som følge av Partens utførelse av sine forpliktelser i henhold til denne avtale eller fra Partens anvendelse av Prosjektbakgrunn eller Prosjektresultater.

##### 10 Lovvalg og verneting

10.1 Denne avtale er underlagt norsk rett.

10.2 Tvister som måtte oppstå i forbindelse med, eller som et resultat av, denne avtale skal søkes løst i minnelighet gjennom forhandlinger eller frivillig mekling. Dersom dette ikke lykkes innen én måned etter at forhandlinger eller mekling er begjært, kan tvisten bringes inn for domstolene med Oslo tingrett som verneting.

##### 11 Signatur

Hver av Partenes autoriserte representanter skal signere denne avtale i separate signatursider. Prosjektansvarlig vil samle signatursidene elektronisk og deretter levere en samlet avtale bestående av kjerneteksten og en kopi av begge underskrifter til FoU-leverandøren.

 [Foretaksnavn til Prosjektansvarlig]:

Dato:

Navn:

Tittel:

Signatur: \_\_\_\_\_\_\_\_\_\_\_\_\_\_\_\_\_\_\_\_\_

Norges miljø- og biovitenskapelige universitet

Dato:

Navn:

Tittel:

Signatur: \_\_\_\_\_\_\_\_\_\_\_\_\_\_\_\_\_\_\_\_\_

**Vedlegg 1**

Kontrakten mellom Forskningsrådet og Prosjektansvarlig.

[Sett inn Kontrakten.]

**Vedlegg 2**

Utfyllende beskrivelse av de enkelte Partenes forpliktelser til å utføre forskningsarbeid og/eller yte finansielle bidrag i overensstemmelse med Prosjektbeskrivelsen og Finansieringsplanen for Prosjektet.

[Sett inn budsjett og betalingsbestemmelser.]

1. Dette punktet må økonomiansvarlig på fakultetet se over. Sett inn budsjett og betalingsbestemmelser i Vedlegg 2. [↑](#footnote-ref-1)